6 Aboobo Jehova wakaambila Musa kuti: “Lino ulabona nconditiimucite Farao.+ Janza lyangu lyanguzu lilamupa kuti abaleke kuti baunke alimwi janza lyangu lyanguzu lilamupa kuti abatande buya kuti bazwe mucisi cakwe.”+2 Mpoonya Leza wakati kuli Musa: “Ndime Jehova.3 Ndakali kulibonya kuli Abrahamu, Izaka a Jakobo kandili Leza Singuzuzyoonse,+ pele zina lyangu lyakuti Jehova+ tiindakalizyibya kulimbabo.+4 Alimwi ndakapangana cizuminano ambabo kuti ndikabape nyika ya Kanana, ooko nkobakali kukkala kabali beenzu.+5 Lino mebo ndaamvwa matongoosi aabana Israyeli, bana Egepita mbobacita buzike alimwi ndaciyeeya cizuminano cangu.+6 “Aboobo kobaambila bana Israyeli kuti: ‘Ndime Jehova, alimwi ndiyoomulemununa kumilimo iiminya yabana Egepita akumugwisya mubuzike bwabo,+ alimwi ndiyoomuvwuna ajanza lyangu lyanguzu alubeta lupati.+7 Ndiyoomubweza kuti mube bantu bangu, ndiyooba Leza wanu,+ alimwi masimpe muyoozyiba kuti ndime Jehova Leza wanu uumulemununa kumilimo iiminya yamu Egepita.8 Alimwi ndiyoomutola kunyika njindakakonkezya acikonke* kupa Abrahamu, Izaka a Jakobo; ndiyoomupa njiyo kuba cikono canu.+ Ndime Jehova.’”+9 Kumane Musa wakabaambila makani aaya bana Israyeli, pele tiibakamuswiilila Musa akaambo kakutyompwa amilimo miyumu yabuzike.+10 Mpoonya Jehova wakaambila Musa kuti:11 “Koya ukamwaambile Farao, mwami wa Egepita, kuti abaleke bana Israyeli kuti bazwe mucisi cakwe.”12 Pele Musa wakati kuli Jehova: “Bona! Bana Israyeli tiibandiswiilila;+ ino mbuti Farao mbwakonzya kundiswiilila, mbwaanga cilandikatazya kwaambaula?”*+13 Pele Jehova alimwi wakapa Musa a Aroni malailile aakuti baambile bana Israyeli a Farao, mwami wa Egepita, kuti Musa a Aroni bagwisye bana Israyeli mucisi ca Egepita.14 Mbaaba basilutwe bamuŋanda yabamausyi: Bana ba Rubeni, imwana mutaanzi+ wa Israyeli, bakali ba Hanoki, Palu, Hezironi a Karimi.+ Eeyi njemikwasyi ya Rubeni.15 Bana ba Simeoni bakali ba Jemueli, Jamini, Ohadi, Jakini, Zohari a Saulu mwana wamukaintu muna Kanana.+ Eeyi njemikwasyi ya Simeoni.16 Aaya ngamazina aabana ba Levi+ kweelana amikwasyi yabo: Gerisoni, Kohati a Merari.+ Levi wakapona myaka iili 137.17 Bana ba Gerisoni bakali ba Libini a Simeyi kweelana amikwasyi yabo.+18 Bana ba Kohati bakali ba Amuramu, Izara, Hebroni a Uzieli.+ Kohati wakapona myaka iili 133.19 Bana ba Merari bakali ba Mali a Musi.Eeyi njemikwasyi ya Levi kweelana amikwasyi yabo.+20 Lino Amuramu wakakwata Jokebedi mucizyi wausyi.+ Wakamuzyalila Aroni a Musa.+ Amuramu wakapona myaka iili 137.21 Bana ba Izara, bakali ba Kora,+ Nefegi a Zikiri.22 Bana ba Uzieli bakali ba Misayeli, Elizafana+ a Sitiri.23 Lino Aroni wakakwata Eliseba mwana wa Aminadabu, mucizyi wa Nasoni.+ Wakamuzyalila Nadabu, Abihu, Eleazara a Itamara.+24 Bana ba Kora bakali ba Asiri, Elikana a Abiasafu.+ Eeyi njemikwasyi yabana Kora.+25 Eleazara,+ mwana wa Aroni, wakakwata umwi wabana ba Putieli. Wakamuzyalila Finehasi.+Aaba mbabasilutwe baziinga zyabamausyi baba Levi kweelana amikwasyi yabo.+26 Ooyu ngo Aroni a Musa aabo Jehova mbaakaambila kuti: “Amugwisye bana Israyeli mucisi ca Egepita kweelana amakamu-makamu+ aabo.”27 Mbambabo ibakaambaula a Farao, mwami wa Egepita, kuti bagwisye bana Israyeli mu Egepita. Ooyu ngo Musa a Aroni.+28 Mubuzuba oobo Jehova mbwaakaambaula a Musa mucisi ca Egepita,29 Jehova wakaambila Musa kuti: “Ndime Jehova. Umwaambile Farao mwami wa Egepita zyoonse nzyondikwaambila.”30 Mpoonya Musa wakaambila Jehova kuti: “Bona! Cilandikatazya kwaambaula,* ino mbuti Farao mbwakonzya kundiswiilila?”+
bem_Latn